Česlovas Juršėnas

Česlovas Juršėnas (g. 1938 m. gegužės 18 d. Panižiškėje, Švenčionių apskritis, Vilniaus vaivadija) – Lietuvos žurnalistas, partinis bei politinis veikėjas, iki 2012 m. vienintelis visų kadencijų LR Seimo narys, signataras, laisvamanis.

 Biografija 
1955 m. aukso medaliu baigė Ignalinos vidurinę mokyklą. 1955–1960 m. Vilniaus universitete studijavo žurnalistiką. 1958–1960 m. žinybinio savaitraščio „Statyba“ korespondentas. 1960–1964 m. laikraščio „Tiesa“ darbuotojas. 1964–1971 m. LSSR MT Televizijos ir radijo komiteto darbuotojas, tarptautinis apžvalgininkas, nuo 1968 m. televizijos informacijos redakcijos vyr. redaktorius.

1973 m. baigė Leningrado aukštąją partinę mokyklą. 1973–1975 m. LKP CK instruktorius. 1975–1978 m. LTSR MT Kultūros skyriaus vedėjo pavaduotojas. 1978–1983 m. laikraščio „Vakarinės naujienos“ vyriausiasis redaktorius. 1983–1988 m. LKP CK Propagandos ir agitacijos skyriaus spaudos, televizijos ir radijo sektoriaus vedėjas, nuo 1982 m. dar ir LTSR žurnalistų sąjungos valdybos sekretorius. 1988 m. Televizijos ir radijo komiteto kolegijos narys, politikos apžvalgininkas. 1988–1989 m. TV laidos „Atgimimo banga“ vedėjas. 1989–1990 m. vyriausybės informacijos atstovas, pirmasis persitvarkančios Lietuvos valdžios spaudos atstovas.

1990–1992 m. Vyriausybės patarėjas informacijai.http://www3.lrs.lt/pls/inter3/dokpaieska.showdoc_l?p_id=3468 1990–1992 m. LR Aukščiausiosios Tarybos deputatas (iškėlė LKP), signataras. 1992–2012 m. LR Seimo narys. 1996–2000 m. LDDP frakcijos seniūnas.1992–1996 m. kadencijos Seimo narys2008–2012 m. kadencijos Seimo narys

1993–1996 m. Seimo pirmininkashttp://www3.lrs.lt/pls/inter3/dokpaieska.showdoc_l?p_id=6062, vėliau – Seimo pirmininko pavaduotojas. 2004 m. balandžio-liepos mėn. laikinasis Seimo pirmininkas. 2004 m. birželio mėn. nesėkmingai kandidatavo LR Prezidento rinkimuose (pirmajame rate surinko 11,49 % balsų).http://www.vrk.lt/statiniai/puslapiai/rinkimai/2004/prezidentas/kandidatai/kandidatai_l_19.htm 2004–2008 m. Seimo pirmininko pavaduotojas. 2008 m. balandžio 1 d., atsistatydinus Viktorui Muntianui, išrinktas Seimo pirmininku, kurio pareigas ėjo iki Seimo kadencijos pabaigos – lapkričio 14 d.http://www3.lrs.lt/pls/inter3/dokpaieska.showdoc_l?p_id=316873 2009–2012 m. vėl Seimo pirmininko pavaduotojas.http://www3.lrs.lt/pls/inter3/dokpaieska.showdoc_l?p_id=353163 2012–2017 m. LRT tarybos narys.

1990–1995 m. Lietuvos demokratinės darbo partijos (LDDP) pirmininko pavaduotojas, 1995–2001 m. LDDP pirmininkas, nuo 2001 m. sausio mėn. – Lietuvos socialdemokratų partijos (LSDP) narys, LSDP tarybos narys, LSDP pirmininko pirmasis pavaduotojas, nuo 2004 m. pirmininko pavaduotojas.

1997–2000 m. Švenčionių rajono savivaldybės tarybos narys.

Lietuvos žurnalistų sąjungos narys, Visuotinės lietuvių enciklopedijos mokslinės redakcijos tarybos bei Teismų tarybos narys. 1999–2002 m. Lietuvos šachmatų federacijos prezidentas.http://www.lse.lt/index.php?946201451 Nuo 2004 m. Lituanistikos tradicijų ir paveldo įprasminimo komisijos pirmininkas.http://www.lituanistika.lt/Komisija_programa/C_Jursenas.htm  2005 m. Ignalinos krašto vilniečių klubo steigėjas.

Parengė ir išleido pirmuosius Lietuvoje žinynus tarptautine tematika: „Pasaulio šalys“ (1978 m., 1991 m.), „1000 pasaulio veikėjų“ (1982 m.), „Tarptautininko žinynas“ (1983 m.). Kolekcionuoja žymiausių dabarties politikų raštus ir karikatūras, taip pat ir apie save. Moka rusų, lenkų, vokiečių kalbas. Žmona Jadvyga – žurnalistė, sūnus Saulius – fizikas, VU profesorius.2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai

 Bibliografija 
 Faktai ir skaičiai: medžiaga lektoriui. – Vilnius: Žinija, 1965. – 12 p.
 Pasaulio šalys: tarnybiniam naudojimui. – Vilnius: Žinija, 1978. – 204 p.
 1000 pasaulio veikėjų: žinynas. – Vilnius: Žinija, 1982. – 204 p.
 Tarptautininko žinynas. – Vilnius: Mintis, 1983. – 327 p.: lent.

 Įvertinimas 
 1988 m. LTSR nusipelnęs žurnalistas
 2000 m. Lietuvos nepriklausomybės medalis
 2001 m. ordino už nuopelnus Lenkijos Respublikai Komandoro kryžius
 2003 m. Švenčionių rajono garbės pilietis http://www.svencionys.lt/lit/Garbes_pilieciai/4161 
 2004 m. Marijos žemės II klasės ordinas (Estija)
 2004 m. Lietuvos teisės universiteto garbės daktaras
 2004 m. Vytauto Didžiojo ordino Didysis kryžius http://www3.lrs.lt/pls/inter3/dokpaieska.showdoc_l?p_id=292965
 2005 m. Ignalinos rajono garbės pilietis http://www.ignalina.lt/index.php?638923757 
 2006 m. Jaroslavo Išmintingojo III laipsnio ordinas (Ukraina)
 2006 m. Belgijos ordinas
 2006 m. Petro Vileišio vardo nominacijos laureatas
 2008 m. LTOK Olimpinė žvaigždė
 2012 m. Santarvės ordinas „Pro augenda concordia“

 Šaltiniai 

 Literatūra 
 Česlovas Juršėnas su plaktuku ant Seimo šieno: šaržai, karikatūros, komiksai, epigramos / dail. Vytautas Jurkūnas, Vitalijus Suchockis, Jonas Varnas. – Kaunas: Spindulys, 1996. – 101 p.: iliustr. – ISBN 9986-811-16-3
 Kodėl nerauda Česlovas Juršėnas? : karikatūros / panegirikas eiliavo Aleksas Dabulskis. – Kaunas: Santara, 2004. – 93 p.: iliustr. – ISBN 9986-868-37-8

 Nuorodos 
 Citatos 
 Č. Juršėnas mokiniams priminė sudaužytų akinių istoriją, 2014-03-23 

|-

|-

Kategorija:Vytauto Didžiojo ordino kavalieriai
Kategorija:Žurnalistai tarptautininkai
Kategorija:Lietuvos TSR politiniai veikėjai
Kategorija:Kovo 11 akto signatarai
Kategorija:LR Seimo pirmininkai
Kategorija:LR Seimo pirmininko pavaduotojai
Kategorija:Lietuvos žurnalistai
Kategorija:Lietuvos redaktoriai
Kategorija:Lietuvos šachmatų federacijos prezidentai
Kategorija:Lietuvos miestų ir rajonų garbės piliečiai
Kategorija:Švenčionių politikai
Kategorija:Kandidatai į LR prezidentus